המלח הבודד

פסל המלח הבודד (באנגלית: The Lone Sailor) הוא פסל ברונזה לזכר מלחי צי ארצות הברית, חיילי חיל הנחתים של ארצות הברית, חיילי משמר החופים של ארצות הברית וצי הסוחר של ארצות הברית. הפסל, מעשה ידי הפסל סטנלי בלייפלד הוקם עבור אנדרטת צי ארצות הברית הממוקמת בשדרת פנסילבניה בוושינגטון בירת ארצות הברית.

המלח שהיווה השראה לפסל היה סמל דן מלוני (Petty Officer 1st class Dan Maloney). בעת עבודת ההכנה לפסל הגיע בלייפלד לבסיס הצוללות בניו לונדון שם הוצג בפניו משמר כבוד של חיילים, אולם בלייפלד ביקש חייל טיפוסי יותר.

הפסל ניצוק מברונזה בה שולבו ברזלים מותכים משמונה ספינות שונות של צי ארצות הברית, אשר סופקו לפסל על ידי המרכז להיסטוריה של הצי.

העתקי הפסל ברחבי ארצות הברית
העתקים של הפסל הוצבו באתרי הנצחה בכל רחבי ארצות הברית:
 ברמרטון, מדינת וושינגטון ().

 ברלינגטון, ורמונט ().

 פורט לודרדייל, פלורידה, בפארק אספלנדה. פסל המלח צופה לעבר הנהר ניו ().

 גרייט לייקס, אילינוי בבסיס ההדרכה של הצי גרייט לייקס ().

 לונג ביץ', קליפורניה. פסל המלח צופה לעבר האוקיינוס השקט ().

 נורפוק וירג'יניה. הפסל ניצב בכיכר ויסקונסין בסמוך לספינת המוזיאון אצ"א ויסקונסין ().

 סן פרנסיסקו, קליפורניה בסמוך למצודת בייקר ).

 ווטרלו, איווה במוזיאון גרוט ().

 וסט הייבן, קונטיקט. הפסל ממוקם בפארק אולד גרוב (Old Grove Park) ().

קישורים חיצוניים

 
 אתר רשמי - מיקום הפסלים ברחבי ארצות הברית

הערות שוליים 

פסלים (יצירות)
גברים בפיסול
שדרת פנסילבניה
ארצות הברית: אנדרטאות לימאים
וושינגטון די. סי.: אנדרטאות
אנדרטאות לחיילי ארצות הברית